open-index/open-wikipedia-markdown huggingface dataset:
Johan Andersson (fotballspiller)

**Johan Rickard Andersson** (født 1983) er en svensk fotballtrener og tidligere fotballspiller.

## Karriere som klubbspiller
### Landskrona BoIS
Andersson startet karrieren som seniorspiller i Landskrona BoIS. Han spilte 121 seriekamper og scoret 18 for klubben fra 2001 til 2007, hvorav 76 kamper og åtte mål i Allsvenskan.

### Malmö FF
Det ble 5. juli 2006 kjent at Andersson hadde signert for Malmö FF. Han spilte sammenlagt fem kamper for klubben, samtlige i 2007-sesongen.

### Stabæk
Andersson ble gjenforent med sin tidligere trener Jan Jönsson da han i 2008 gikk til Stabæk. Andersson ble seriemester med Stabæk samme året.

### Lillestrøm
Andersson gikk i 2012 til Lillestrøm. Han forlenget avtalen med klubben 24. januar 2015. Sommeren 2015 ble Andersson beskyldt av flere av TV2s fotballeksperter, blant disse de tidligere fotballspillerne John Arne Riise og Mini Jakobsen for å simulere en skade, etter at det ble kjent at Andersson gikk sykemeldt uten at legeapparatet hadde funnet noe. Andersson avviste beskyldningene overfor media.

## Landslagskarriere
Andersson spilte 18 landslagskamper og scoret fem mål for Sveriges U21-landslag fra 2002 til 2006.

## Referanser


## Litteratur
* 

## Eksterne lenker
* 
* «Johan Rickard Andersson», profil på Lillestrøm SKs hjemmeside
* «Johan Rickard Andersson», profil på NFFs hjemmeside
* «Johan Andersson» , profil på altomfotball.no
32. serierunde i Premier League 2007/08

**32. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte den 29. mars med seks kamper kl. 16.00 og en kamp kl. 18.15. Den 30. mars ble det spilt tre kamper.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Mule (Levanger)

**Mule** er et sted i Levanger kommune i Trøndelag. Statistisk sentralbyrå regnet Mule som et tettsted til og med 2018; tettstedet hadde 238 innbyggere i 2018, siden 2024 er Mule tettsted igjen.

Mule ligger langs Europavei 6 og Nordlandsbanen.

Innherred Renovasjon har et søppelsorteringsanlegg på Mule.

Like ved gjenbruksstasjonen ligger en trimtrapp, som sto ferdig i 2018, samt grussti, gapahuk og tablåer med historier fra Mule.

Mule har et eget forsamlingslokale, Nordtun grendehus.

Mule Radiomuseum har ca. 1&nbsp;000 radioer i sin samling, krystallapparater fra 1926 til dagens radioer. Størst vekt er lagt på Tandbergs Radiofabrikks radioer og båndspillere.

Mule eller Mula er opprinnelig et gårdsnavn. Det kommer fra norrønt *múli*, som ble brukt om høye nes og lignende terrengformer inne i landet. Navnet viser antagelig til Kleivåsen, en høyderygg bak gården.

## Referanser
Mule (biologi)

**Mule** er partiet rundt neseborene og ned mot fremre del av overleppen hos drøvtyggere og hest. Hos mange pattedyr er området umiddelbart rundt neseåpningene dekket av et område med fuktig, svært følsom hud (egentlig en del av slimhinnen i nesen), kalt et *rhinarium*. Hos drøtyggende klovdyr og hestedyr har dette området en glidende overgang til et hårløst eller svært korthåret område rundt nesen. Det er dette området som utgjør mulen.

## Se også
* Nese
* Snute
* Nebb
Curling under vinter-OL

**Curling under vinter-OL**. Curling var med som olympisk gren første gang i 1924 i Chamonix, men det ble først i 2006 bestemt av IOK at resultatene fra curlingturneringen i 1924 skulle telle med i de offisielle statistikkene. Curling var med som demonstrasjonsidrett i tre vinterleker; 1932 i Lake Placid, 1988 i Calgary og i OL 1992 i Albertville. Curling var tilbake som olympisk gren i Vinter-OL 1998 i Nagano og har siden vært med i alle påfølgende vinterleker. Det har siden 1988 blitt arrangert én turnering for kvinner og én for menn. Siden 2006 har det også blitt arrangert en turnering for mikspar. I de første vinterlekene i Chamonix ble det kun arrangert en turnering for menn.

## Øvelser

**Det arrangeres følgende øvelser (per 2026):**
*Menn
*Kvinner
*Mikspar (én kvinne og en mann per lag)

## Medaljefordeling
*Oppdatert per [[Vinter-OL 2026]]*

### Menn

### Kvinner

### Mikspar

## Eksterne lenker
* Resultater – Curling hos Olympedia.org
* Resultater  på sports-reference.com
Edgar Falch

**Edgar Falch**  (født 2. november 1930, død 18. november 2013) var en landslagsspiller i fotball fra Stavanger. Falch spilte i Viking Fotballklubb fra 1950 til 1961. Han fikk totalt 256 kamper for Viking og scoret 15 mål. Han ble etter hvert tatt opp i landslaget, hvor han spilte 28 kamper. Han startet karrieren i Idrettslaget Odin fra Storhaug bydel i Stavanger.

Hans barnebarn Aslak Falch spiller i dag for Sarpsborg 08. Edgar Falch var politimann av yrke.

## Referanser


## Eksterne lenker
* 
* Tidligere helter viking-fk.no
* Landslags profil nff.no
Schultz & Larsen

**Schultz & Larsen** er en våpenfabrikk i Danmark som ble grunnlagt i 1889 av børsemaker Hans Schultz. Han var konkurranseskytter og jeger, men fant ut at nødvendig kvalitet kun var tilgjengelig i form av spesialbygde dyre rifler. Han besluttet på dette grunnlag å starte sin egen produksjon av konkurranserifler med vekt på kvalitetshåndverk og presisjon.

## Eksterne Lenker
*
Clark Atlanta University

** Clark Atlanta University** (forkortet **CAU**) er et privat, kristent universitet i Atlanta i delstaten Georgia, USA. Det ble opprettet ved sammenslåing av *Clark College* og *Atlanta University*  i 1988, men bygger på læresteder fra 1860-årene som var blant de historiske svarte college. Det er klassifisert som forskningsuniversitet.

Clark College ble startet i 1869 av lokale metodister. Initiativtakerne bak Atlanta University i 1865 var dels protestantiske misjonærer og delvis eldre ved Kontoret for frigitte slaver (Freedmen's Bureau). Ledende ansatte fikk også lederposisjoner i National Association for the Advancement of Colored People (NAACP).

Fakultetene ved CAU er:
* College of Arts and Sciences
* College of Business Administration
* College of Education
* College of Social Work

Ved universitetet var det 4&nbsp;514 studenter og 324 vitenskapelig ansatte i 2006, og samme året var skolepengene US$ 16&nbsp;100 for studenter folkeregistrert i USA. Studiene gis opp til doktorgradsnivå. 

## Referanser


## Eksterne lenker
*
Reidar Goa

**Reidar Goa** (født 8. april 1942, død 8. september 2018) var en norsk fotballspiller fra Randaberg som spilte i forsvar for ,  og .

## Karriere
Som 15-åring debuterte han på A-laget til  og spilte 180 kamper.

Goa debuterte på G19-landslaget som 17-åring mot Danmark og spilte blant annet sammen med Roald «Kniksen» Jensen, Nils Arne Eggen, Arild Gulden og Bjørn Odmar Andersen. Goa ble kjent for sitt solide spill og gode pasninger fra sin posisjon som forsvarsspiller.

Han spilte i  fra 1966 til 1977 og spilte totalt 404 A-lagskamper (inkludert treningskamper) og scoret seks mål. Goa er på niendeplass på listen over Viking-spillere med flest kamper.

I serien spilte Goa til sammen 195 kamper (ingen mål) for Viking i øverste divisjon, og var med på å vinne seriegull fire sesonger på rad mellom 1972 og 1975. Han spilte også fire kamper på A-landslaget mellom 1970 og 1975.

Goa ble tildelt fortjenstmedalje i 1976 og ble æresmedlem i Viking i 2000. Han jobbet også som banekoordinator på Viking stadion og var banemester for Viking fra 1985 til 2010.

## Referanser


## Eksterne lenker
*
Torbjørn Svendsen (fotballspiller)

:*For Norges landslagskaptein i fotball på 1950-tallet, se [[Thorbjørn Svenssen]].*

**Torbjørn Svendsen** (født 1. juni 1954) er en tidligere fotballspiller fra Sola. Svendsen spilte for Viking Fotballklubb og landslaget. Med sine 500 kamper mellom 1973&ndash;1986 er han en av de spillerne i Viking med flest kamper for klubben. Han scoret 117 mål i løpet av karrieren. 
Han var i mange år sportsredaktør i Rogalands Avis.

## Eksterne lenker
* 
* Gamle helter - viking-fk.no
Umbro

**Umbro** er en sportsutstyrprodusent etablert i 1924 i Wimslow ved Manchester. Det er et av de eldste merkevarene i sitt slag i dagens marked . 

Umbro er sponsor av fotball-landslag som ,  og .

Umbro Norge har kontorer og lager i Vennesla, rett nord for Kristiansand. De sponser over 600 idrettslag og klubber. 

Blant norske toppklubber sponser de blant andre Vålerenga, , , ,  Jerv, Vipers Kristiansand, Elverum Håndball, ØIF Arendal, Byåsen Håndball Elite, Tertnes.

De anser seg selv som en klubbspesialist, med stort fokus på håndball og fotball.

## Eksterne lenker
*
Toneart

**Toneart** er et musikkteoretisk begrep brukt for å definere skalaen et musikkstykke er bygget over.

## Teorien bak toneartene
Den europeiske kunstmusikken fra ca. 1600 fram til ca. 1915, samt største parten av all rytmisk musikk er bygget over skalaene dur og moll. Musikk før 1600 er som regel bygget over de såkalte kirketoneartene. Det samme gjelder for bestemte typer jazz som f.eks. modal jazz.

Moll deles igjen inn i tre undervarianter. (Ren, melodisk og harmonisk moll).

Med enkelte unntak som kan inkludere for eksempel kvarttoner kan man si at musikk som står i en bestemt toneart, består av 12 toner innordnet i halvtonetrinn C (H♯), C♯ (D♭), D, D♯ (E♭), E (F♭), F (E♯), F♯ (G♭), G, G♯ (A♭), A, A♯ (B, skrives også H♭), og H (skrives også B) (C♭).

Tonene C, D, E, F, G, A, og H utgjør en C-durskala, eller tonearten C-dur. Denne spilles på kun hvite tangenter på pianoet. Dersom en skal spille i D-dur (en heltone høyere enn C-dur) må alle tonene klinge en tone høyere enn  C-dur. Alle tonene i D-dur unntatt tonene C♯ og F♯ vil bli spilt på hvite tangenter. De to andre må spilles på svarte tangenter. Siden disse to tonene forekommer hyppig når man spiller i D-dur, skrives tegnet ♯, som symboliserer at tonen det er satt foran heves en halv tone, på notelinjene til C og F i starten av hver linje på notearket.

Vi skiller mellom ♯- og ♭-tonearter hvor ♯ som sagt indikerer at tonen *heves* et halvt trinn, mens ♭ indikerer at tone *senkes* et halvt trinn. De eneste toneartene som skrives uten fortegn er tidligere nevnte C-dur, og a-moll som er C-durs parallelltoneart. En fullstendig oversikt over fortegn og parallelltonearter finnes i kvintsirkelen.

## Unntak
Ikke alle musikkstykker forblir i en og samme toneart hele tiden. Det kan f.eks. bli kortvarige endringer i toneart (*tonalt utsving*), enkelttoner som ikke finnes i toneartens skala, at hele musikken forflytter seg til en annen skala (*modulasjon*), eller andre ting. I dette tilfelle brukes det løse fortegn. I bestemte komposisjonteknikker som ikke  bygger på toneartbegrep, f.eks. tolvtonemusikk, er det vanlig å skrive uten noen *faste fortegn* og bruke kun *løse fortegn*.

## Se også
* Akkord (musikk)
* Skala (musikk)
Pier Ferdinando Casini

**Pier Ferdinando Casini** (født 3. desember 1955 i Bologna) er en italiensk kristeligdemokratisk politiker. Han er president for Den interparlamentariske union.

## Politisk liv

Casini ble første gang innvalgt i det italienske parlamentet i 1983 for Democrazia Cristiana. I 1993 hørte han til grunnleggerne av Centro Cristiano Democratico, som senere gikk opp i Unione dei Democratici Cristiani e di Centro.

Casini var president for det italienske parlamentet fra 2001 til 2006. Han ble valgt til president for Den interparlamentariske union i oktober 2005.

## Utmerkelser
Casini ble i 2001 hedret med storkors av Den Kongelige Norske Fortjenstorden.

## Referanser


## Eksterne lenker
* 
*
Abercius

**Abercius** var en martyr i Den kristne kirke. Han ble drept med sverd. Hans festdag er 28. februar. Han er inkludert i *[[Menaea Graeca]]* og *[[Menologium der Orthodox-Katholischen Kirche des Morgenlandes]]*

## Litteratur
* Holweck, F. G.: *A Biographical Dictionary of the Saints*. St. Louis, MO: B. Herder Book Co., 1924.
Abd-al-Masih

**Abd-al-Masih** (eller **Abda**) er en kristen helgen og martyr. Han var en ung, omvendt jøde som ble drept av sin far på grunn av hans tro. Det er uenigheter rundt plasseringen av dette martyriumet. Noen kilder sier Singar i Syria, andre Taglibis på Den arabiske halvøy. Han er ansett som en skytshelgen for sterile kvinner i Syria, og har sin festdag den 13. juli, og 22. juli eller 3. oktober.

## Litteratur
Holweck, F. G. *A Biographical Dictionary of the Saints*. St. Louis, MO: B. Herder Book Co., 1924.
Gascogne

**Gascogne** (gaskognisk: *Gasconha*) er en historisk provins i sørvestlige Frankrike som omfatter departementene Landes, Gers og Hautes-Pyrénées samt deler av Pyrénées-Atlantiques, Lot-et-Garonne, Tarn-et-Garonne, Haute-Garonne, Gironde og Ariège. Det var en del av «provinsen Guyenne og Gascogne» før den franske revolusjon. Regionen er vagt definert, og skillet mellom Guyenne og Gascogne er uklart, en del har definert det som overlappende mens andre betrakter Gascogne som en del av Guyenne, men de fleste definisjoner plasser Gascogne i øst og sør for Bordeaux. Hovedstaden i den historiske provinsen var Auch.

Gascogne var historisk befolket med et folk som snakket et språk likt eller beslektet med baskisk. Navnet Gascogne kommer fra samme rotord som baskisk. Stedsnavnet Gascogne er dokumentert til slutten av 1300-tallet fra mellomfransk i *gascon*, avledet fra vulgærlatin **wasco*, fra latin *vasco*, entall av *vascones*. Fra middelalderen og fram til i dag har gaskognisk blitt snakket, men det er klassifisert som en regional variant av oksitansk. Blant franskmenn har finnes uttrykket *gasconade* i betydningen «skytende prat».

Filip IV av Frankrike og Edvard I av England undertegnet Parisavtalen i 1303 som innebar at Gascogne ble overdradd til England fra Frankrike, Ved slutten av hundreårskrigen, etter Gascogne at skiftet eier flere ganger, ble engelskmennene endelig beseiret i slaget ved Castillon den 17. juli 1453. Gascogne har vært fransk siden da.

Gascogne er landet til d'Artagnan, som inspirerte Alexandre Dumas’ litterære figur «d'Artagnan» i *[[De tre musketerer]]*. Det er også hjemtraktene til helten i teaterstykket *Cyrano de Bergerac* (1897) av Edmond Rostand, men stykkets skrytende figur har lite til felles med den virkelige Cyrano de Bergerac som var fra Paris. Også Henrik III av Navarra, som senere ble konge av Frankrike som Henrik IV, var fra Gascogne. Karl III Johan ble født i født i Gascognes største by Pau i departementet Pyrénées-Atlantiques.

Gascogne er kjent for sin *douceur de vivre* («livets søthet»), dets mat og kjøkken, ved dets *foie gras* (gåselever) og druebrennevinet Armagnac, dets middelalderbyer og landsbyer lokalt kalt for *bastides* er spredt blant grønne åser, dets solskinnsvær, landskapets skjønnhet, med tidvis glimt av Pyreneene i det fjerne, alt dette bidrar til Gascogne som et mål for turister og andre besøkende.

## Geografi

De viktigste byene er:

*Auch, den historiske hovedstaden
*Bayonne
*Bordeaux
*Dax
*Lourdes
*Bagnères-de-Luchon
*Mont-de-Marsan
*Pau
*Tarbes

## Referanser


## Eksterne lenker
*
Gunnar Haukebø

**Gunnar Haukebø** (født 19. mai 1909 i Molde, død 12. mars 1993) var en norsk kunstmaler.

Gunnar Haukebø viste tidlig interesse for malerkunsten. Avgjørelsen om å bli kunstner ble tatt etter ett år ved Molde gymnas. Han brøt da over tvert og sluttet, og søkte om plass på Statens kunstakademi. Han kom da inn på billedhoggeravdelingen og gikk der i ett år. Året etter kom han så inn på maleravdelingen og gikk der i 2 år.

Senere hadde Haukebø en rekke stipendier til studieturer i utlandet. Han reiste bl.a. til Frankrike, Nederland, Tyskland Italia og Spania. Han hadde en rekke utstillinger i sin karriere og hadde en stor produksjon.

## Referanser


## Kilder
**Romsdals Budstikke*: «Haukebø malte kystens folk», 28. september 2007.
* Gunnar Haukebø på Kunsthistoriewiki
Adolfo Suárez

**Adolfo Suárez González, hertug av Suárez** (født 25. september 1932 i Cebreros ved Ávila i Spania, død 23. mars 2014 i Madrid) var en spansk politiker. Han representerte partikoalisjonen Unión de Centro Democrático (UDC). Suárez var statsminister fra 1976 til 1981 og spilte en sentral rolle i overgangen til demokrati i Spania.

## Liv og virke
### Bakgrunn
Adolfo Suárez var sønn av en advokat og kom fra en borgerlig familie. Adelstittel fikk han ikke før i 1981. Han studerte rettsvitenskap ved Universitetet i Salamanca og avla juridisk doktorgrad ved Universidad Complutense i Madrid.

### Karriere
Han gjorde karriere i det spanske statsapparatet og var nært tilknyttet Francisco Francos regime. Fra 1968 til 1969 var han guvernør i Segovia (provins)  og fra 1969 til 1973 generaldirektør i spansk fjernsyn, TVE. Suárez var 1975-1976 generalsekretær i Movimiento Nacional.

### Utpekt statsminister
Suárez bakgrunn medvirket til at han, etter Francos død i 1975, ble valgt til regjeringssjef av kong Juan Carlos i juni 1976. Han ble møtt med skepsis av politikere i sentrum og på venstresiden i spansk politikk, men samtidig bidro hans konservative og nasjonalistiske bakgrunn til å berolige konservative og militære som var mindre innstilt på politiske endringer. Det kom som en overraskelse på mange at Suárez i 1976 lanserte reformpakken som utgjorde det første steg i «*La Transición*», Spanias overgang til demokrati. Reformloven, som legaliserte alle politiske partier, ble godkjent ved folkeavstemning i desember 1976. Suárez ga deretter amnesti for alle som tidligere var dømt for politiske forbrytelser.

I mai 1977 grunnla Suárez partikoalisjonen Unión de Centro Democrático (UCD), som samlet kristeligdemokrater, sosialdemokrater, liberale og uavhengige, og ble dette sentrum-høyrepartiets første formann. Han ledet UCD til seier i det første frie valget i Spania på 41 år og vant derigjennom statsministerposten med støtte av velgerne.

### Demokratisk valgt statsminister
Som demokratisk valgt statsminister fortsatte Suárez de politiske reformene. Han var sentral i forhandlingene om den nye grunnloven av 1978 og innføring av selvstyre for de spanske regionene. Koalisjonen Suárez ledet vant igjen valget i 1979. To år senere gikk han av som følge av interne stridigheter og han overlot statsministerposten til Leopoldo Calvo-Sotelo. Han grunnla deretter i 1982 partiet *Centro Democrático y Social* (CDS), uten at han maktet å ledet dette til samme suksesser som UCD.

Suárez forlot i 1991 aktiv politikk.

Suárez ble i 1981 av kong Juan Carlos gjort til hertug av Suárez (*Duque de Suárez*). Han ble i 1996 tildelt Fyrsten av Asturias' pris for sin innsats for det spanske demokratiet. I 2007 ble han slått til ridder av Ordenen det gylne skinn.

## Referanser
Valencia (Venezuela)

**Valencia** er hovedstaden i delstaten Carabobo i Venezuela. Den hadde  innbyggere per .

## Historie

Allerede i det 4. årtusen f.Kr. det var folk som bebodde denne regionen som jegere og samlere. De drev sannsynligvis allerede jordbruk. Mellom 200 og 1000 e.Kr. var det en viktig bosetning i regionen, spesielt rundt Valenciasjøen.

Rundt 1000 e.Kr. ankom immigranter fra Orinoco-regionen til regionen, sannsynligvis via Pao-elven.

Den 25. mars 1555 grunnla den spanske kapteinen Alonso Díaz Moreno byen. Det offisielle navnet var *Nuestra Señora de la Asuncion de Nueva Valencia del Rey.* Valencia spilte en viktig rolle i kolonitiden på grunn av sin gode tilgang til beitelandet Llanos og konkurrerte med Caracas om overherredømmet i regionen frem til 1800-tallet.

Conquistador Aguirre beleiret byen i 1561. I 1677 ble den invadert av franske pirater, som brente ned sentrum og ødela mange viktige dokumenter om Venezuelas tidlige bosetting.

Den tyske oppdageren Alexander von Humboldt besøkte Valencia på sin reise gjennom Sør-Amerika i 1800 og rapporterte en befolkning på mellom seks og syv tusen.

Siden den spanske okkupasjonen har Venezuela vært en spansk koloni. I 1811 ble Valencia erklært hovedstad i den første venezuelanske republikken. I 1813 ble byen omringet av de spanske troppene ledet av Boves og okkupert etter en lang kamp. Menn ble henrettet i massevis, de fleste kvinner ble voldtatt. Den 24. juni 1821, 29 km sør for Valencia, vant Venezuelas pro-uavhengighetstropper ledet av Simón Bolívar en avgjørende seier over spanjolene i slaget ved Carabobo.

I 1830 ble Valencia kort tid hovedstaden i Venezuela etter at en forsamling her erklærte landets uavhengighet fra Stor-Colombia. I 1858 var byen igjen midlertidig hovedstaden i landet. I 1922 ble Valencia ble sete for et bispedømme pave Pius XI grunnla. Det ble forfremmet til et storbyerkebispedømme i 1974.

## Klima

På grunn av breddegraden og nærheten til havet har Valencia relativt varme temperaturer. Gjennomsnittlig årlig temperatur er 26 °C (23,3 °C i skyggen, maksimalt 32,6 °C og minimum 18,5 °C. Byen er 479 meter over havet. Vind reduserer temperaturen om ettermiddagen .

## Referanser


## Eksterne lenker
*
Ole Bjørn Sundgot

**Ole Bjørn Sundgot** (født 21. mars 1972) er en norsk fotballtrener og tidligere fotballspiller. Han spilte i Molde Fotballklubb i perioden 1991&ndash;1999. Fra 2001 til 2004 spilte han i FC Lyn Oslo. Sundgot ble omskolert til høyreback da han kom til Lyn. Senere ble han Lyns toppscorer i serien i bronsesesongen 2002. Han var trener for Hønefoss Ballklubb, som han i 2009 tok fra Adeccoligaen til Tippeligaen. Sundgot fikk sparken i april 2010 etter seks strake tap i Tippeligaen.

Han ble kåret til banens beste spiller i finalen i Norway Cup i 1987 da han med Hødd var tapende finalist.

I november 1992 var Sundgot på et to ukers treningsopphold hos Premier League-klubben , som fra før hadde nordmannen Gunnar Halle på laget. Overgangen ble spolert av en skade. Et ødelagt korsbånd i høyre kne måtte opereres i mai 1993. Sundgot brukte to år på å gjenoppbygge toppformen. Like før jul i 1995 satte Sundgot kursen til Oldham igjen for et to måneders opphold på lån. Han returnerte til Molde i midten av januar 1996.

Sundgot ble først tatt ut til samling med A-landslaget i mars 1992. I mai 1995 ble han igjen innkalt til A-landslaget da Gunnar Halle meldte forfall. Landslagstrener Egil Olsen beskrev ham da som uryddig i positiv forstand, fandenivoldsk, veldig arbeidsom, med stor kapasitet, mye fysikk og vilje. Olsen mente han ikke imponerer med slepne finter, men tar det igjen med hard jobbing og bra fart. Innbyttet i 3-2 hjemmeseieren over  i treningskamp 25. mai 1995 ble hans eneste opptreden på A-landslaget.

Han er bror av Arild Sundgot, og sønn av Otto Sundgot.

## Referanser


## Eksterne lenker
*
Kemerovo

**Kemerovo** (russisk: Ке́мерово) er en by i Russland og hovedstad i Kemerovo oblast. Under folketellingen i 2002 hadde byen 484&nbsp;754 innbyggere.

## Geografi og næringsliv
Kemrovo ligger i Kuzbas-distriktet i Sibir, et av verdens største kullfelt, på stedet der elvene Iskitim og Tom møtes. Økonomien er i hovedsak basert på kullgruver og annen industri.

## Historie
En rekke landsbyer lå før der Kemerovo ligger i dag. Den første ble etablert i 1657 under navnet Verkhotomskij ostrog. Man oppdaget kull i området i 1721, og den første kullgruven ble etablert i 1907. Den viktigste landsbyen, Sjtsjeglovka, ble gitt bystatus i 1918 og omdøpt til Kemerovo i 1932.

## Vennskapsbyer
*  Salgótarján, Ungarn

## Referanser


## Eksterne lenker
*
Piotr Leciejewski

**Piotr Leciejewski** (født 23. mars 1985) er en polsk fotballspiller som fra 5. juni 2019 er klubbløs.

Leciejewski signerte for Brann 5. januar 2011 i en byttehandel med Sogndal der Cato Hansen og Kenneth Udjus gikk motsatt vei.

## Karriere
#### Sogndal
Leciejewski kom til norsk fotball i 2008 da han signerte for Sogndal Fotball. Han spilte totalt 80 kamper for Sogndal fordelt på tre sesonger. Etter gode prestasjoner i 2010 var klubber som Chelsea FC, Molde Fotballklubb og Lillestrøm Sportsklubb interessert i å hente polakken.

#### SK Brann
Som del av en byttehandel med Sogndal, der Cato Hansen og Kenneth Udjus gikk motsatt vei, signerte Leciejewski for SK Brann 5. januar 2011. Allerede i november 2010 var avtalen mellom de to klubbene ferdigforhandlet, men Hansen og Udjus ble ikke enige med Sogndal om lønn før to måneder senere.

Debuten for Brann kom 25. april 2011 i en kamp mot Molde Fotballklubb i Eliteserien der Leciejewski slapp inn tre baklengsmål. Leciejewski ble kåret til Årets Brann-spiller i 2012 og 2013.

I 2014 signerte Leciejewski en forlengelse av kontrakten som strekker seg til 2017. Leciejewski ble kåret til «Årets målvakt» i Tippeligaen 2016.

## Referanser


## Eksterne lenker
* 
* 
* Spillerprofil Brann
* Spillerprofil 90minut.pl
De ti stadiers skole

**De ti stadiers skole** (kinesisk: 地論宗, pinyin: *Dìlùn Zōng*, koreansk: *Jiron jong* 지론종, japansk: *Jiron shū* チロンシュウ, vietnamesisk: *Địa luận tông*) var en av de tidligste av de såkalte «tretten skoler» (十三宗) i kinesisk buddhisme. Den ble også kjent som «de 10 stadiers filosofer» (地論家) og «de 10 stadiers doktrines linje» (地論學派).

«De ti stadiers skole» var en Yogāchāra-skole sentrert omkring forestillingen om en «lagerhus-bevissthet» (Ālaya Vijñana).

Retningen oppstod under dynastiet Suí (隋, 581&ndash;618), og baserte sine læresetninger på Vasubandhus kommentar til Daśabhūmika sūtra.

Kommentaren ble oversatt til kinesisk av Bodhiruchi og Ratnamati; de ble imidlertid uenige om tolkningen av kommentaren, og slik oppstod det to retninger innenfor «de ti stadiers skole».

## Den nordlige greinen
Skolens nordlige grein ble grunnlagt av Dàochŏng (道宠) fra det nordlige Wei (北魏), som var elev av Bodhiruchi. Denne skolen hevdet at «lagerhus-bevisstheten» (Ālaya Vijñana) ikke var absolutt virkelig, men var gjenstand for forandring. Dessuten benektet denne greinen at Buddha-naturen var «iboende» i hvert enkelt menneske; den hevdet at den bare ble oppnådd under opplysning.

Denne nordlige greinen utviklet seg etterhvert til Fă Xiāng (法相) greinen av Kinesisk Yogāchāra.

Dàochŏng (道宠, koreansk: Dochong 도총, japansk: Dōchū ドウチュウ, vietnamesisk: Đạo sủng) ble buddhistmunk i regjeringstiden til dronning Wu, da Vasubandhus kommentar ble oversatt, og regnes som den fremste eleven til Bodhiruchi.

## Den sørlige greinen
Ratnamani kom fra Sentral-Asia til Kina i året 508 e.Kr. og bosatte seg i Loyang. Han samarbeidet med Bodhiruchi i oversettelsen, og var muligens også den som bragte manuskriptet til Daśabhūmivyākhyāna til Kina.

Kontroversen mellom Ratnamani og Bodhiruchi, kan ha vært Ratnamanis tendens til å lese teksten i henhold til tathāgatagarbha idéer.

Tathāgatagarbha-læren, representert av Uttara-Tantra, Shurangama sūtra, Opplysningens sūtra, Ashvagoshas Vekkelsen av mahāyāna-troen, sammen med en rekke avhandlinger av Asanga og andre indiske forfattere, utviklet seg aldri til å bli en separat skole i Kina.

Den ble absorbert av Madhyamika, Yogāchāra, Zen, det Rene Land, T’iān-t’ái og Huayan zong. Opptatt av troen og av helheten, totaliteten, snarere enn av dialektiske, logiske og strukturerte tilnærmelser til idéer, proklamerte den opplysningen hos alle vesener gjennom meditativ praksis. Buddha-naturen ble ansett som «iboende» i hvert enkelt menneske, og i motsetning til den nordlige retningen hevdet de at «lagerhus-bevisstheten» (Ālaya Vijñana) var absolutt virkelig.

Den sørlige greinen ble grunnlagt av Huì Guāng (慧光), også fra det nordlige Wei (北魏), den ledende disippel av Ratnamati. Den ble senere absorbert av Huayan zong.

## Referanser


## Litteratur
* Kamata Shigeo 鎌田茂雄, ed. Chūgoku bukkyōshi jiten 中国仏教史辞典. Tokyo: Tokyodō shuppan, 1981.

## Se også
* Avataṃsaka sutraen
* Daśabhūmika sūtra
Midhordland

***Midhordland*** var en norsk lokalavis som ble utgitt i Os rett sør for Bergen i årene 1972 til 1990.

*Midhordland* ble opprinnelig startet av Vestlandske Mållag som en nynorskavis. I 1973 ble Christian Fr. Stabell ansatt som redaktør og daglig leder. Mållaget var utgiver de første årene, men avisen ble i april 1975 overført til to enkeltpersoner. En av dem som overtok var Arnfinn Haga, som hadde vært styreleder i avisen fra den ble opprettet.

Midt på 1980-tallet var avisen i realiteten eid av to familier, og hadde vokst til et opplag på 5240 eksemplarer. Da den ene eierfamilien i 1987 ønsket å selge seg ut var både Haga, som hadde forkjøpsrett, og de ansatte med redaktør Stabell i spissen interessert i å overta eierandelen. Da avisens styre forsøkte å stanse avisens redaksjonelle omtale av eierforholdene kom det til brudd mellom eiere og redaktør.

Stabell sluttet på dagen, og startet sammen med ni av de ansatte en ny, konkurrerende lokalavis: *[[Os og Fusaposten]]*. I kjølvannet av denne aviskonflikten gikk *Midhordland* konkurs. Siste nummer kom 1. november 1990.

## Kilder
* Bjørn Åge Mossin: «Ubøyelig redaktør gir seg etter 41 år», *[[Journalisten]]* nr. 12 2014, side 16-17

## Se også
*Strilen
Alexandr Kliment

**Alexandr Kliment** (født 30. januar 1929 i Turnov, Tsjekkoslovakia, død 22. mars 2017) var en tsjekkisk forfatter. Han er kjent for sine psykologiske romaner og dikt.

Frem til i 1970 jobbet Kliment i forlag og som filmdramaturg. På grunn av at han deltok i Prahavåren og i Charta 77 måtte Kliment trekke seg tilbake fra det offentlige liv, og han arbeidet deretter blant annet som nattevakt og sjåfør.

Blant hans mest kjente verker er *Marie* og *I dødvannet*.

## Referanser


## Eksterne lenker
Birgitta Stenberg

**Birgitta Alma Sofia Stenberg** (født 26. april 1932 i Stockholm,  død 23. august 2014 i Smedsbolet i Gullspångs kommun på Tiveden) var en svensk forfatter, oversetter og illustratør.

En av hennes mest kjente romaner er *Apelsinmannen* fra 1983, som skildrer Stockholm under Kejneaffæren. *Rapport* er en selvbiografisk bok som skildrer amfetaminmisbruket hennes på slutten av 60-tallet.

Stenberg inngikk i den såkalte Metamorfosgruppen på starten av 50-tallet. Hun skrev også manus til filmen *[[Raskenstam]]*. Stenberg fikk et nytt publikum som barnebokforfatter gjennom bøkene om gutten Billy, illustrert av Matti Lepp. Bøkene hennes er oversatt til tysk, norsk, dansk, finsk, tyrkisk og spansk.

## Priser og utmerkelser
* Aniara-prisen 1999
* PiratenPrisen 1999
* Selma Lagerlöf-prisen 2005

## Referanser


## Eksterne lenker
* 
*
Midhordland (andre betydninger)

Ordet **Midhordland** kan bety flere ting:

*Området Midhordland i Vestland fylke.
*Den tidligere lokalavisen *[[Midhordland]]*

Skip med navnet **«Midhordland»**:

*M/S «Midthordland» av 1947 
*M/S «Midhordland» av 1981 (Som «Midhordland» 1981-1982, som «Midthordland» 1982-1994)
Kotelnikovo

**Kotelnikovo** (russisk: Коте́льниково) er en by i Volgograd oblast i Russland. Den ligger ved elva Kurmojarskij Aksaj (som munner ut i Tsimljansk-reservoaret), rundt 160&nbsp;km sørvest for Volgograd.

Kotelnikovo ble grunnlagt i 1897 som en bosetning i forbindelse med bygging av en jernbanestasjon med samme navn (åpnet 1899). Den fikk innvilget bystatus i 1955.
## Demografi
Befolkningsutvikling:
:

## Referanser


## Eksterne lenker
*
Karim Sayed

**Karim Sayed** (født 1975) er en norsk trommeslager og lege. Han er medlem av soulbandet Lester (2003–) og har tidligere vært medlem av Bigbang (2000–2001) og Salvatore (2002–2008). Han har dessuten bidratt på plater og turnert med blant andre Marit Larsen, The White Birch, Thom Hell, Perculator og St. Thomas.

Han er innehaver av skjønnhetsklinikken Nomi i Oslo og har vært medeier i libanesisk restaurant i Oslo.

Han har delvis libanesisk familiebakgrunn.
## Diskografi
### [[Salvatore (band)|Salvatore]]
;Album
**[[Tempo (Salvatore-album)|Tempo]]* (2002)
**[[Luxus (Salvatore-album)|Luxus]]* (2004)
**[[Days of Rage]]* (2006)
;Singler
**Atlantic* (2002)
**Roots* (2004)
**Days of Rage* (2006)
### [[Montée]]
* *[[Isle of Now]]* (2009)
;Singler
* *Say It Louder* (2009)
### [[Bigbang]]
;Album
**[[Clouds Rolling By]]* (2000)
**[[Frontside Rock'n'Roll]]* (2002)
**[[Radio Radio TV Sleep]]* (2003)
**[[Something Special &ndash; The Best of Bigbang]]* (2007)
;Singler/EP-er
**Street Parade* (2000)
**[[Girl In Oslo EP]]* (2000)
**[[New Glow EP]]* (2000)
**Welcome to the Mountains* (2000)
**[[Smiling For EP]]* (2001)
**Smiling* (2001)
### [[Lester]]
**[[This Village]]* (2008)
### [[Green Club Riviera]]
;Album
**[[The Boring Days Are Over Now]]* (1998)
;Singler
**[[Pool (EP)|Pool]]* (1998)
### [[Boy (band)|Boy]]
**[[I Know You're Not Asleep]]* (2004)
;Singler
**Caress/Rock Party* (2000)
**[[Caress (EP)|Caress]]* (2000)
**War Is Over* (2003)
**Hills and All* (2003)
**Custer* (2004)
**Superstar* (2004)
### [[Perculator]]
**[[Sergeant Major]]* (2001)
**[[Apple Tea? Why Not, Come On!]]* (2005)
;Singler
**Sign of the Sun* (2005)
### [[Southpaw]]
**[[Like I Do (Southpaw-album)|Like I Do]]* (2004)
**[[Move Out of Line]]* (2004)
### Deltar på
* dBut: *[[Assorted Penguins: Igloo]]* (1997)
* Palace of Pleasure: *Batboy* (1999)
* Nood: *[[Shaped Like a Taco]]* (2000)
* Pen Jakke: *[[Pen Jakke (EP)]]* (2000)
* Palace of Pleasure: *[[Betty Ford, Here We Come]]* (2001)
* Cinnamoon: *[[Cinnamoon (album)|Cinnamoon]]* (2003)
* St. Thomas: *[[Let's Grow Together &ndash; The Comeback of St. Thomas]]* (2004)
* Elin Furubotn: *[[Det som e nå]]* (2008)
* Thom Hell: *[[God If I Saw Her Now]]* (2008)
* Prince-hyllest: *[[Shockadelica &ndash; 50th Anniversary Tribute to the Artist Known as Prince]]* (2008)
* St. Thomas: *[[St. Thomas (album)|St. Thomas]]* (2008)
* St. Thomas: *[[You May Find a Treasure Everywhere]]* (2008)
* Siri Nilsen: *[[Vi som ser i mørket]]* (2009)
* Ovi: *[[This Gig Almost Got Me Killed]]* (2009)
* Thom Hell: *[[All Good Things (Thom Hell-album)|All Good Things]]* (2010)
* Turns: *[[Out (Turns-album)|Out]]* (2011)
* Prins Thomas: *[[Øving EP]]* (2012)
* Musikkselskapet EE: *[[NSDN &ndash; elektronika Nesodden]]* (2012)
* Rumble in Rhodos: *[[Grace and Nuance]]* (2013)
* Magnus Hængsle: *[[Land (EP)|Land]]* (2014)
* Center of the Universe: *[[Limited Edition (album)|Limited Edition]]* (2015)

## Referanser
Tom Simpson

**Tom Simpson** (født 30. november 1937 Haswell, Durham, død 13. juli 1967) var en engelsk landeveissyklist som døde under den 13. etappen av Tour de France i 1967. Av de medisinske undersøkelsene etter hans død kom man frem til at han hadde amfetamin og alkohol i blodet under rittet, en vanndrivende kombinasjon som viste seg å være fatal sammen med det varme været, den harde fysiske påkjenningen og hans allerede eksisterende mageproblemer.

Tom Simpson kjørte for det franske sykkellaget Peugeot fra 1959 til 1967, og tok mange store seiere i løpet av sin karriere:

* 1961 – Flandern rundt
* 1963 – Bordeaux-Paris
* 1964 – Milano–Sanremo
* 1965 – VM i landeveissykling
* 1965 – Lombardiet rundt
* 1967 – Paris–Nice
* 1967 – To etappeseire i Vuelta a España

## Referanser


## Eksterne lenker
*
Ketil Einarsen

**Ketil Vestrum Einarsen** (født 1977) er en norsk fløytist. Han er kjent fra blant annet bandene Jaga Jazzist, White Willow, Geir Lysne Listening Ensemble og som studiomusiker med Wobbler.

Einarsen har deltatt i en rekke forskjellige prosjekter og utgivelser. I 2001 var han med på Haakon Ellingsens plate *Minstrel*. I 2004 var han med Jan Martin Smørdal Acoustic Accident på utgivelsen *Q.S.*, og i 2005 var han med på Ignore-albumet *Happiness Not Yet Won*. Han har også vært utøver i L.U.N.-forestillingen *Interior of a Rural Home*, oppsatt på Dansens Hus i Oslo og i Førde. Han står bak prosjektet Weserbergland, og ble nominert til Edvard-prisen 2023 i klassen utfordrer for Weserberglands *Sacrae Symphoniae No.1*.

Einarsen er utdannet musikkpedagog fra Norges musikkhøgskole. Per 2025 arbeider han som lærer i Musikk, dans og drama ved Jessheim videregående skole.

## Diskografi (utvalg)
*2000 White Willow – *[[Sacrament (White Willow-album)|Sacrament]]*
*2001 Motorpsycho – *[[Phanerothyme]]*
*2001 Haakon Ellingsen – *Minstrel*
*2002 Motorpsycho – *[[It's a Love Cult]]*
*2003 Jaga Jazzist – *Day* (EP)
*2003 The Jessica Fletchers – *[[What Happened to the?]]* 
*2004 Jan Martin Smørdal Acoustic Accident – *Q.S*
*2004 White Willow – *[[Storm Season]]*
*2005 Ignore – *Happiness Not Yet Won*
*2005 Jaga Jazzist – *[[What We Must]]*
*2005 Haakon Ellingsen – *Bounty*
*2005 Wobbler – *[[Hinterland (album)|Hinterland]]*
*2006 White Willow – *[[Signal to Noise]]* 
*2007 The Lionheart Brothers – *Dizzy Kiss*
*2008 Haakon Ellingsen – *The Plum Album*
*2008 Rhys Marsh and the Autumn Ghost – *The Fragile State of Inbetween* 
*2009 Wobbler – *[[Afterglow (album)|Afterglow]]*
*2009 The Opium Cartel – *Night Blooms*
*2009 Black Feather – *Silhouette*
*2010 Finn Coren – *Besøk* (EP)
*2010 Frida Ånnevik – *[[Synlige hjerteslag]]*
*2011 White Willow – *[[Terminal Twilight]]*
*2011 Wobbler – *[[Rites at Dawn]]*
*2012 Heidi Solheim – *[[Found (Heidi Solheim-album)|Found]]*
*2013 The Opium Cartel – *Ardor*
*2013 Frida Ånnevik – *[[Ville ord]]*
*2013 Rhys Marsh and the Autumn Ghost – *Trio* 
*2014 Kaukasus – *"I"*
*2014 Anima Morte – *Upon Darkened Stains*
*2015 Finn Coren – *På jorden et sted - Utvalgte nordiske dikt*
*2016 Pristine – *Reboot*
*2017 Weserbergland – *Sehr Kosmisch • Ganz Progisch*
*2017 White Willow – *Future Hopes*
*2017 Wobbler – *[[From Silence to Somewhere]]*
*2018 Gaute Storsve Trio – *Attention: This Is Not a Toy, For Adult Collectors Only*
*2018 Galasphere 347 – *Galasphere 347*
*2020 Weserbergland – *Am Ende Der Welt*
*2021 Marius Leirånes – *Langtidsperspektiv*
*2022 Gaute Storsve Trio – *El Gran Gotzilla*
*2022 Weserbergland – *Sacrae Symphoniae Nr. 1*
*2023 Finn Coren – *Mitt hjerte (Dikt av [[Jens Bjørneboe]])*
*2025 Lars Fredrik Frøislie – *Gamle mester*

## Referanser


## Eksterne lenker
* 
*
Jan Martin Smørdal

**Jan Martin Smørdal** (født 1978) er en norsk komponist.

Smørdal har mastergrad i utøving og komposisjon fra Norges musikkhøgskole og har  studert hos Henrik Hellstenius, Lasse Thoresen og andre.

Han har også bidratt som gitarist på plateutgivelser, både i band og som soloartist, og live for blant annet Hanne Hukkelberg, Navyelectre og Rockettothesky (Jenny Hval). Han har vært produsent blant annet for Torgeir Vassvik, Rockettothesky, Nils Henrik Asheim, Asamisimasa/Øyvind Torvund, og har bidratt på flere album som har fått Spellemannprisen.

Som medgrunnlegger og medlem av Ensemble neoN har han samarbeidet med musikere og komponister som Oren Ambarchi, Marina Rosenfeld og Susanna Wallumrød.

Smørdal har komponert musikk for en stor variasjon av besetning, fra solo til orkester, installasjoner, og kor. Verkene hans er fremført på bl.a. MATA-festivalen (NY), ISCM festivalen (Wien), Ultimafestivalen (Oslo) og Nordic Music Days (Stockholm, Reykjavik).

## Produksjon
### Verkliste (utvalg)
**Q.S. 1*  (2003) 
**Ichi* - clarinet in Bb & bass clarinet (2005)
**manT.E.L. * - clarinet in A, cello, tape (2006)
**less-sense* - soprano, clarinet in A, percussion (2007)
**Me siglar ikkje same havet*  (2008) 
**I am so* - piano (2008) 
**Play me* - performer/perc. projections, tape (2008) 
**Awe* - voice, flute, clarinet, sax, soprano, guitar, piano, percussion, violin, cello (2009) 
**snip-pets* - guitar duo (2010)
**Fill in the blanks* - percussion trio (2011) 
**Vokse vilt* - solo voice (alto), choir, accordion, organ, tuba, string quartet (2012)
**Oh, Danny boy* – (2012) 
**The Lesser Nighthawk* - soprano, clarinet in Bb (2013/15) 
**less-sense - revised and arranged for 6 musicians* - soprano, flute, clarinet in Bb, piano, violin, cello (2014)
**All play* - video, tape, flute, clarinet, piano, cello; revised version of "Oh, Danny boy" (2014) 
**Bird on bike* piece for young audience, flute, alto sax (2014) 
**opp.hav*, 16 ind. voices (2014)
**Choosing to sing* - flute, clarinet, sax, piano, percussion, violin, cello (2015)
** (herd)Study* - sinfonietta/15 musicians (2015)
**My Favorite Thing 2* - flute, clarinet, sax, soprano, guitar, percussion, piano, violin, cello (2015) 
**Flock of me* for recorded flutes, w/for Yumi Murakami (2015-16)
**SHO(r)TS*  (2015-16)
**flock foam fume* for Karin Hellqvist, violin and 8 speakers (2016)
**My Favorite Thing 3* (2017)

## Referanser


## Eksterne lenker
* 
* 
*Musikk i brennpunktet: Susanna Wallumrød og Ensemble Neon – NRK-opptak fra Nasjonalbibliotekets arkiver
*Verklistefra NB noter
Hippolyte Aucouturier

**Hippolyte Aucouturier** (født 11. oktober 1876, død 22. april 1944) var en fransk landeveissyklist, som kjørte for sykkellaget Peugeot. Han kom på fjerdeplass i Tour de France i 1904, men ble diskvalifisert fordi han hadde brukt tog og bil for å komme seg gjennom rittet. Aucouturier fikk tilnavnet *Le Terrible* (*Den forferdelige*).

## Meritter
* 1901: Brussel-Roubaix
* 1903: Paris-Roubaix
* 1903: Bordeaux-Paris
* 1904: Paris-Roubaix
* 1905: Bordeaux-Paris

## Referanser


## Eksterne lenker
*
Louis Trousselier

**Louis Trousselier** (født 29. juni 1881, død 24. april 1939 i Paris) var en fransk landeveissyklist, som kjørte for sykkellaget Peugeot. Trousselier, med tilnavnet *Trou-Trou*, er mest kjent for sine seiere i Tour de France og Paris-Roubaix i 1905.

## Referanser


## Eksterne lenker
*
Ariel (navn)

**Ariel** (hebraisk: אֲרִיאֵל) er et hebraisk navn som betyr «Guds løve». Det brukes både som mannsnavn og kvinnenavn. Mannsnavnet er vanlig blant annet i Filippinene og i mange land i Sør- og Mellom-Amerika.

## Etymologi
*Ariel* er dannet av hebraiske אֲרִי (ʾari), «løve» og אֵל (ʾel), «Gud». I Bibelen er *Ariel* brukt som et annet navn på byen Jerusalem.

## Utbredelse
Navnet er brukt i skuespillet *[[Stormen]]* av William Shakespeare fra 1611, og i et dikt av Alexander Pope fra 1712. *Ariel* er i dag mest utbredt som mannsnavn. Det er et svært vanlig mannsnavn i Burkina Faso, og er ellers mye brukt blant annet i Filippinene og Argentina. I Norge har navnet tidligere stort sett vært et mannsnavn, men siden 2000-tallet har endret dette og det er i dag flest kvinner som har navnet *Ariel*.

|}

Kvinnenavnet *Ariel* er mindre utbredt, men varianten *Arielle* er et svært vanlig navn i Gabon. Navnet fikk større popularitet som jentenavn fra 1990-tallet, spesielt etter filmen *[[Den lille havfruen (film, 1989)|Den lille havfruen]]* fra 1989, som handler om havfruen Ariel.

|}

## Kjente personer med navnet
Personene i listene er ordnet kronologisk etter fødselsår.
### Menn
* Ariel Sharon (f. 1928), israelsk general og politiker
* Ariel Rubinstein (f. 1951), israelsk økonom
### Kvinner
* Ariel Lin (f. 1982), taiwansk skuespiller og sanger
* Ariel Gade (f. 1997), amerikansk barneskuespiller

## Annen bruk av navnet
* Havfruen Ariel, rollefigur i filmen *[[Den lille havfruen (film)|Den lille havfruen]]*

## Navnedag

## Referanser


## Eksterne lenker
*
Lucien Petit-Breton

**Lucien Georges Mazan** (født 18. oktober 1882 i Plessé, død 20. desember 1917 i Troyes) var en argentinsk landeveissyklist (pseudonym: **Lucien Petit-Breton**). Han kjørte for sykkellaget Peugeot, og vant Tour de France i 1907 og 1908.

## Biografi
Han ble født i Bretagne i Frankrike, men flyttet som 6-åring til Buenos Aires i Argentina med sine foreldre, og fikk argentinsk statsborgerskap. Sykkelkarrieren startet da han 16 år gammel vant en sykkel i et lotteri, og han fant raskt ut at det var banesyklist han ville bli. Hans far var urmaker, og ønsket at hans sønn skulle få seg en «ordentlig» jobb. For å skjule deltakelsen i sykkelritt overfor faren tok han etternavnet Breton når han registrerte seg til løp. Dette endret han senere til Petit-Breton, da det fantes en annen syklist med navn Lucien Breton.

Hans første store seier kom i det argentinske mesterskapet i banesykling. I 1902 ble han innkalt til den franske hær og flyttet tilbake til Frankrike. To år senere vant han Boule d'Or, en viktig konkurranse innen banesyklingen. I 1905 slo han timerekorden på bane i Paris med en gjennomsnittsfart på 41,110 km/t. Samme år deltok han i sine første landeveisritt og kom på andreplass i Tour de France.

I 1907 og 1908 vant han Tour de France, og ble med dette den første som hadde vunnet rittet to ganger. I 1907 vant han også den første utgaven av Milano–Sanremo, og i 1908 vant han Paris–Brussel, som ble hans siste store seier. Utbruddet av første verdenskrig markerte slutten på hans karriere, da han gikk inn i den franske hæren.

Han døde i 1917 etter å ha blitt påkjørt av en bil nær Troyes.

## Referanser


## Eksterne lenker
*
Mesoamerikanske språk

**Mesoamerikanske språk** er en språkbunt som omfatter alle de indianske språka fra det mesoamerikanske kulturområdet, som dekker det sørlige Mexico, hele Guatemala og Belize og deler av Honduras og El Salvador. Området karakteriseres av stor lingvistisk variasjon og har flere hundre forskjellige språk fordelt på sju familier, men språka i området har på grunn av relativt tett kontakt utvikla en rekke fellestrekk.

De mesoamerikanske språka var blant de første til å utvikle egen skrift. De eldste tekstene stammer fra rundt år 1000 f.Kr. Etter den spanske erobringa fra slutten av 1500-tallet begynte man å skrive de mesoamerikanske språka med det latinske alfabetet. Mange av språka er i dag utdødde eller trua, men andre, blant annet nahuatl, mayiske språk, mixtekisk og zapotekisk, har flere hundre tusen brukere og lever i beste velgående.

## Språk
Blant de mesoamerikanske språka finner man språk fra disse språkfamiliene:
*Uto-aztekisk
*Otomangueansk
*Mixe-zoqueansk
*Totonakisk
*Mayisk
*Chibchansk
*Misumalpansk

## Trekk
De mest representative trekka som er felles for de fleste mesoamerikanske språka, er de følgende:
*avstemming av sonorante konsonanter i slutten av ord
*stemming av obstruenter etter nasaler
*vokalharmoni
*fast og forutsigbart stavelsestrykk
*markering av eierskap av typen «hans-substantiv1 substantiv2», med betydninga «substantiv2s substantiv1».
*bruk av relasjonelle substantiv som spatiale markører
*tjuetallssystem
*ingen verb-finale språk
*fravær av «switch reference»
*lokativer avleda fra kroppsdeler
*inkorporering av substantiver
*en rekke utbredte importord

## Referanser
Nebby

**Nebby** (eng. *Webby Vanderquack*) er en Disney-figur som ble introdusert i serien *[[Ole, Dole og Doffen på eventyr]]*. Hun er barnebarnet til Skrue McDucks tjenestepike. Hun er ofte sammen med Ole, Dole og Doffen, som dog er noe eldre enn henne. Hun går med rosa klær og en stor sløyfe og liker å leke med dukker. Hun må ikke forveksles med Hetti, Netti og Letti, selv om hun ligner på dem.

## Eksterne lenker
* Nebby Inducks
Rotor McKvakk

**Rotor McKvakk** (engelsk *Launchpad McQuack*) er en Disney-figur som ble introdusert i serien *[[Ole, Dole og Doffen på eventyr]]*. Han er en flyger som arbeider for Skrue McDuck. Han er stor og kraftig, men har et hjerte av gull. Han er sikkert dyktig i sitt fag, men er noe klossete og lager ofte bry. Et av hans motto er «Hvis det har vinger, så kan jeg styrte det!».

## Referanser
Mesterligaen 2007/2008 kvartfinaler

**Kvartfinalene** av Mesterligaen 2007/2008  startet 1. april og avsluttet 9. april.

## Kampfakta kvartfinaler, Mesterligaen 2007/2008

**1. kamp**

**2. kamp**
Per Høglend

**Per Andreas Høglend** (født 12. januar 1946 i Oslo) er en norsk psykiater og jazzmusiker (trompet).

Han tok examen artium i 1965, ble cand.med. (1972), dr.med. (1995) og utnevnt til professor ved Universitetet i Oslo (1995). Hans virke innbefatter Telemark sentralsykehus og Ullevål sykehus, samt psykiatrisk klinikk ved Universitetet i Oslo (Vinderen). Videre har han publisert omfattende internasjonalt, og redigert journalene *Psychotherapy research* (1996–) og *Journal of psychotherapy practice and research* (2002–).

Hans musikalske virke ble inspirert av *Jazz on the Summers Day*, en dokumentar fra jazzfestivalen i Newport. 

Tidligere var han i Guttorm Guttormsen orkester (1973). Selv ledet han Per Høglend Quintet med blant andre Guttormsen (saksofon) og Rune Klakegg (piano) (1976–77). Noe senere ledet han en sekstett med Rune Nicolaysen og Vidar Johansen (saksofon), og Svein-Erik Gaardvik (trommer) (1980–82).

I dag leder han Per Høglend Septet med kollega-psykiatere Knut Onstad (gitar), Øivind Bergersen på trombone og Patric Westin på saksofon og klarinett. I tillegg spiller Morten Oulie (piano og bandleder), Stig Hvalryg (bass og opptaksleder), samt Ola Grønseth på trommer. Septetten spilte på Kongsberg Jazzfestival flere ganger (1992, 93, 2001) og har gitt ut plate.

I tillegg leder han kvintett med Håvard Fossum (saksofon), Anders Aarum (piano), med tillegg av seg selv, Hvalryg og  Grønseth fra septetten.

## Utgivelser
* Septetten (benevnt Norwegian Psychiatric Orchestra), *Psychiatry meets jazz* 
* Kvintetten, *Per Høglend Quintet* (2000)

## Referanser


## Eksterne lenker
René Pottier

**René Pottier** (født 5. juni 1879 i Moret-sur-Loing, død 25. januar 1907) var en fransk landeveissyklist, som kjørte for sykkellaget Peugeot. 

René Pottier vant Bordeaux-Paris i 1903 før han ble profesjonell syklist. Han ble ansett for å være en meget god klatrer, og vant Tour de France i 1906.

25. januar 1907 begikk han selvmord ved å henge seg selv, på grunn av kjærlighetssorg.

## Referanser


## Eksterne lenker
*